«Guardian» har flere betydninger.

***The Guardian*** er en amerikansk film fra 2006 med Kevin Costner og Ashton Kutcher i hovedrollene.

Mark Gangloff, en amerikansk svømmer som deltok under OL i Beijing 2008, hadde en mindre rolle i filmen.

Handling
--------

Ben Randall (Kevin Costner) er en av de flinkeste redningsmennene i United States Coast Guard, og han regnes som en legende på grunn av alle redningsaksjonen han har vært med på. Jake Fischer (Ashton Kutcher) drev med svømming på videregående og fikk stipend til Ivy League, men han valgte å verve seg til Kystvakten. Ben blir konfrontert av sin kone, som ber om skilsmisse fordi han tilbringer for mye tid på jobben. Ben blir kontaktet på grunn av en redningsaksjon. Ute på havet, krasjer helikopteret og resten av redningsteamet dør. Ben blir sendt for å begynne som instruktør ved en skole som utdanner kandidater til Kystvakten. Jake Fischer møter en kvinne, Emily Thomas (Melissa Sagemiller) og de utvikler et forhold. I løpet av de første ukene med trening har mange elever droppet ut.

Etter å ha overnattet hos Emily, kommer Jake for sent til skolen, og Ben klager på ham. Selv om Jake ikke blir utvist, blir alle elevene kollektivt straffet på grunn av ham. Ben prøver å tvinge Jake til å slutte, men han ser etter hvert Jakes utholdenhet. Jake møter Emily på en bar og han klager over hvordan Ben Randall behandler ham. Bar-eieren Maggie, en venn av Ben, forteller Jake om en redningsaksjon på et skip hvor Ben prøvde å redde alle passasjerene. Med en mann igjen ble vinsjen på helikopteret ødelagt, og Randall holdt mannen etter fingertuppene helt til de kunne lande. Dette resulterte i omfattende skader i Randalls arm og skulder. Jakes venn Charlie er redd for å mislykkes på skolen, så Jake tar ham ut på en drink for å muntre ham opp. På en bar havner de i slåsskamp og havner i fengsel. Jake kommer tilbake på basen forslått og bandasjert, og tar på seg hele skylden for slåsskampen.

Ben konfronterer Jake om hvorfor han takket nei til fullt stipend på skolen for å bli med i Kystvakten, og han forteller Jake hva han fått vite om Jakes fortid. En sen kveld da Jake gikk på videregående ble han utpekt til sjåfør en kveld da han og vennene hans var på fest. En annen bil krasjet inn i bilen deres i stor hastighet, noe som resulterer i at Jakes kamerater blir drept. Ben og Jake deler felles opplevelser, da de begge vet hvordan det er å være eneste overlevende etter en ulykke. Det er bare en håndfull av de opprinnelige kandidatene som blir uteksaminert. Emily kommer for å se Jake bli uteksaminert, før de skiller lag fordi Jake skal forlate byen kort tid senere.

Jake blir utstasjonert i Alaska, hvor Ben tidligere var stasjonert. Ben og Jake blir sendt på et oppdrag sammen, hvor de skal redde to padlere. Ben forteller Jake om den eneste rekorden han holder styr på - de 22 menneskene han ikke klarte å redde i løpet av sin karriere. Senere blir Jake sendt ut på et oppdrag for å redde mannskapet på en synkende fisketråler, samtidig besøker Ben sin kone og gir henne de signerte skilsmisse-papirene. Under redningsaksjonen blir Jake fanget i et forsøk på å redde kapteinen. Helikopteret må returnere til basen på grunn av lite drivstoff. Ben hører om situasjonen og blir med for å redde Jake. I det synkende skipet klarer Ben å redde Jake fra skroget på skipet. Begge to hekter seg til vinsjen og er på vei opp i helikopteret, da kabelen holder blir ødelagt på grunn av vekten. Ben skjønner at kabelen ikke vil holde, og river seg løs, slik at Jake kan overleve. I det Ben faller holder Jake ham i hånden og han nekter å slippe taket. Ben vrir seg løs, og faller ned. Ben kommer aldri til overflaten igjen, og kroppen hans blir aldri funnet. Senere kommer Jake på besøk til Emily, og de begynner ett forhold.

Skuespillere
------------

* Kevin Costner som redningsmann Ben Randall i den amerikanske kystvakten.
* Ashton Kutcher som rekrutt Jake Fischer
* Neal McDonough som Jack Skinner
* Melissa Sagemiller som Emily Thomas
* Leigh Hennessy som en kvinne som holder på å drukne.
* Clancy Brown som kaptein William Hadley
* Brian Geraghty som Billy Hodge
* Sela Ward som Ben Randalls tidligere kone Helen Randall
* Omari Hardwick som offiser Carl Billings
* Michael Rady som Zingaro
* Peter Gail som Danny Doran
* Shelby Fenner som Cate Lindsey
* Damon Lipari som Damon Bennett
* Bonnie Bramlett som Maggie McGlone
* John Heard som kaptein Frank Larson
* Dulé Hill som Ken Weatherly
* Brian Patrick Wade som Mitch Lyons
* Joe Arquette som med-pilot Antunez
* Andrew Schanno som pilot Henry Mitchell
* Tilky Jones som Tilky Flint
* Jeff Loftus som en kommandør.
* Daniel Molthen som Richard Wakefield
* Bryce Cass som Manny.
* Travis Willingham som Travis Finley

Eksterne lenker
---------------

* (en) *The Guardian* på Internet Movie Database Rediger på Wikidata

* (no) *The Guardian* hos Filmfront Rediger på Wikidata

* (sv) *The Guardian* i Svensk Filmdatabas Rediger på Wikidata

* (da) *The Guardian* i Danmark Nationale Filminstitut Rediger på Wikidata

* (en) *The Guardian* på AllMovie Rediger på Wikidata

* (fr) *The Guardian* på Allociné Rediger på Wikidata

* (nl) *The Guardian* på MovieMeter Rediger på Wikidata

* (en) *The Guardian* på Turner Classic Movies Rediger på Wikidata

* (en) *The Guardian* på American Film Institute Rediger på Wikidata

* (en) *The Guardian* på Rotten Tomatoes Rediger på Wikidata